
Karaj klubaj geamikoj, 

ne forgesu: nova jaro - nova kotizo! Kelkaj amikoj jam sendis la kotizon por 
1980 al nia amiko Paulsson. Ankaŭ 1980 ni postulas 15 IRK, au egalvaloron en 
svedaj kronoj aŭ gmk. Tiuj niaj geamikoj, kiuj ne disponas pri tiuj valutoj 
eventuale povas pagi per esperantaĵoj. Tion prizorgas nia amiko Wluka en GFR. 
Kontaktu lin. Nepre atentu, ke via redaktoro ne akceptas kotizojn! 

Nia amika rondo en pasintaj du jaroj konsiderinde kreskis, multaj novaj geami- 
koj nun estas inter ni, sed ankaŭ kelkaj ne pagis sian kotizon. Ni tamen sendis la 
informilon al ili, ĉar kelkfoje oni tutsimple forgesas pri ĉi afero kotizi. Hodiaŭ vi 
trovas en nia informilo aktualan membroliston. Se vi ne trovas vin en tiu 
membrolisto, do rapide egaligu vian kotizon por 1979. Sekvontjare ni ne plu 
povas sendi al tiuj la informilon, simple pro la altaj poŝtaj tarifoj, kiujn en tiu 
kazo pagas la ekspedinto el sia propra poŝo. Kaj se temas pri deko da tiaj 
nepagintoj, tiam rezultas jam rimarkebla truo en propra monujo. Sed la mem- 
brolisto kompreneble havas la taskon, faciligi la kontakton inter niaj geamikoj. 

Ankaŭ ni aperigas kiel promesite unuan suplementon por nia stampokatalogo. 
Helpe de ĝi vi povas aktualigi vian katalogon ĝis novembro 1979. 

Plie al eŭropaj klubanoj ni kunsendas aliĝilojn por IFER 80, en kies kadro ni 
okazigas kunvenon de tuta ELF-estraro kun niaj klubaj geamikoj. 

- via redaktoro Burmeister- 


Kunveno de ELF-AREK 1980 en Leipzig (7-9.3) 

La estraro de nia ELF-AREK decidis, okazigi Kunvenon de nia klubo en la kadro 
de IFER 80. IFER signifas; Internacia Foira Esperantista Renkontiĝo kaj ĝi 
okazos en la antaŭa tago de la Printempa Foiro de Leipzig 1980. Ni rajtas libere 
aranĝi nian programon kaj ricevas tiucele ĉambron de la organizantoj. Ni 
partoprenas en la komuna loĝado kaj manĝado kaj laŭvole en kelkaj progra- 
meroj de IFER 80. 

Ni havas eblecon, priparoli aktualajn problemojn de nia kluba laboro. Krome 
denove eblas, persone renovigi niajn personajn kontaktojn amikajn. 

La partopreno de nia tuta estraro estas certa: Venos amiko Paulsson, amiko 
Heimlich, amiko Burmeister (do: prezidanto, stampobanko kaj redaktoro), pro- 
mesis veni ankaŭ amikoj Hasala, Hirsch kaj Kosieniak. Ni esperas, ke multaj aliaj 
el nia klubo venos al Leipzig. La proceduro de limtransiro estas relative simpla 
kaj senburokrata: niaj okcidentaj geamikoj povas aĉeti aŭ en vojaĝoficejo, aŭ 
en ia gdr-limoficejo "foiran partoprenilon” (Messe-Auswei$) kaj posedanta tiun 
foir-legitimilon oni en la limo ricevas fa gdr-vizon. Okcidentlandaj amikoj kon- 
sultu nian amikon Richard Hirsch en FRG (Bad Hersfeld), kiu jam dum jaroj 
praktikas tiujn vojaĝojn kaj estas tiurilate tre sperta. Por niaj orientlandaj gea- 
mikoj la proceduro estas eĉ pli simpla, kaj al ĉiu konata. 

Aliĝilon kaj IFER-bultenon petu de la redaktoro. 

En la IFER kutime partoprenas 150 personoj. 

Detalaĵoj pri novaj kaj malnovaj stampoj 

Lido de Jesolo en Italio 

Nia kluba amiko Germano Gimelli partoprenis en la ĉi-jara 50-a itala kongreso 
de esperanto, okazinta de 25.8-3.9 en Lido de Jesolo apud Venecia. 

La kongres-organizinto eldonis originalan suveniran karton, kiu prezentas gu- 
man naĝringon en formo de anaso, ligita al verda stelo (!). Sur la dika "ventro” 
de tiu verda anaso sin trovas la teksto: VENEZIA + LIDO Dl JESOLO kaj: 

50a ITALA KONGRESO de ESPERANTO + 25 AUG 1979 

Plie oni eldonis suveniran koverton (bedaŭrinde litotukan) kan surpreso: 50a 
ITALA KONGRESO de ESPERANTO-JESOLO LIDO (Venecia)-25 aŭg.-3sept 
1979. 

Feliĉe la kongres-organizinto ankaŭ havis la ideon, mendi de la poŝto memori- 
gan stampon. La mia posedas la daton: 27-8-1979 kaj la italan tekston: 

50a CONGRESSO ITALIANO Dl ESPERANTO 
30017 LIDO Dl JESOLO (VE) 

Ankaŭ la stampo prezentas tiun anason kaj poŝtan kornon. En kiuj tagoj la 
stampo estis en uzo, ankoraŭ ni ne scias. 

KAbe en Japanio 

Nia nova kluba amiko Kuriyama Hitosi partoprenis en la Kĉbe Kaiin Kaikan 
(Marista Aŭlo en Kĉbe) la 66-an kongreson de Japanaj Esperantistoj. Partopre- 
nis ĉirkaŭ 500 esperantistoj kaj inter ili ankaŭ 25 eksterlandaj, kaj oni notis 
grandan kongresan sukceson. 

En la kongresejo funkciis poŝta giĉeto kun memoriga poŝta esperanta stampo. 
La stampilon oni uzis dum 11 kaj 12 de augusto. En la stampo sin trovas 
japanlitera teksto, simbolo de koko, stelo kaj latinliteraj vortoj ESPERANTO kaj 
Kĉbe. 

LKK kiel kutime aperigis suveniran koverton tre buntan kaj belan (oceanaŝipo, 
havena lumturego, verda stelo k teksto). Nia amiko Maekaua sendis (promesis) 
al la stampobanko kvanton da stampitaj kovertoj. 

Hispanajoj 1979 

Nia hispana klubano Lopez komence de oktobro 1979 sendis materialojn kaj 
informojn el la 39-a hispana kongreso de Esperanto, okazinta de 16-21 julio 79 
(aŭ 18-20 julio) en Gijon. Speciale interesa por ni la uzado de loka poŝta 
memoriga Esperanto-stampo, uzita de 18-20 julio. La stampo havas diametron 
de 30 mm. Tutan rondan stampon kovras kvinpinta stelo, en ĝi trovis lokon 
grafiko pri la Gijon-a katedralo. La dato 18. JUL. 79 aperas sub la katedralo, la 
urbnomo GIJON sub la dato en la duobla cirklo, kie ankaŭ pozas la teksto: 

39a HISPANA KONGRESO DE ESPERANTO 

Kiel jam en pli fruaj kongresoj ankaŭ ĉifoje aperis pluraj aliaj memoraĵoj: 

- maksimumkarto bunta kun foto de la katedralo kaj kun datoj 16/21 julio 1979 

- sambilda glumarko kun samaj datoj 

- memoriga koverto kun nigra alpreso de teksto kaj grafiko de Gijon-a kated- 
ralo. La datoj ankaŭ ĉi-tie 16-21 julio 1979 

- memoriga koverto kun verda alpreso: 

Kongreso de Hispana Esperanto Federacio 
Gijon, 18-20 julio 1979 
(koverto de ALFIL) 

Pri kongresa insigno ni ne ricevis informon. 

Hago 1920: poŝta! 

En numero 39 de nia informilo (decembro 1977) ni informis kaj montris poŝt- 
karton el la 12a UK de Hago 1920 kiu havis apudstampo kun la teksto 

POŜTOFICEJO 
DE LA 

XIla ESPERANTO-KONGRESO 
HAGO, 8-14 Aŭg. 1920 

kaj alvokis nian membraron studi la aferon por eltrovi, ĉu tiu stampo estas poŝta 
aŭ ne. 

En niaj informiloj n-roj 41 kaj 42 kaj ankaŭ en 45 ni pridiskutis tiun stampon. 
Hodiaŭ denove ni tuŝas tiun problemon kaj jen, kion skribis nia amiko 
Amouroux pri la afero: 


.. El diskuto spruĉas lumo . . . kaj tio refoje pruviĝas. Ni amiko Vana metis la 
fingron sur la ĝustan ŝaltilon ("Fenikso" n-ro 42, p. 11) Kvazaŭ laŭvorte li 
analizis kio troviĝas en la kongresprotokolo de s-ino E.F. Cense (”Franca 
Esperantisto” n-ro 7-8, oktobro/novembro 1920, p. 111). La parto, kiu koncer- 
nas nin, tekstas: 

Inter la laboroj same, kiel inter la amuzoj oni volonte retroviĝis en la lernejo 
Bleijenburg, kiu estis kvazaŭ sanktejo, kie oni trovis ĉiuspecan ĝojon kaj kon- 
tenton. Oni povis tie trankvile skribi, babili, eĉ manĝeti, kaj oni estis certa trovi 
ĉiam multnaciajn samideanojn Ĉiam kontentajn retrovi unu alian. Plie oni trovis 
tie afablan poŝtiston, instalitan speciale por la kongresanoj, kiu estas mem lerta 
esperantisto. Tio tre faciligis la korespondadon, ĉar ne estis necese serĉi la 
poŝtoficejon en la urbo. 

Tio signifas, ke la kongresanoj lasis siajn korespondaĵojn al tiu esperantista 
poŝtisto, kiu mem aplikis la ”E-poŝtoficejan” stampon kaj la korespondaĵojn 
transdonis al la centra poŝtoficejo por normala stampigo kaj transsendo. Tio 
ankaŭ signifas, ke la koncerna E-stampo estas poŝta kaj sekve por ni kolektinda 
kaj kataloginda. 

Jean Amouroux . . .” 


Do, karaj klubaj geamikoj, ni povas nin gratuli pro retrovo de forgesita, eĉ 
siatempe ne atentita poŝta esperanta stampo, ĉar pri la poŝteco jam ne ekzistas 
iu ajn dubo. Gratulon al la feliĉaj posedantoj, s-ino Anna-Greta Stronne, Vana 
kaj Amouroux. Denove ankaŭ pruviĝis, ke estas necese eĉ atenti kaj kolekti 
gumstampojn. Povas okazi, ke subite ili montriĝas poŝtaj. Sed ankaŭ nepoŝte ili 
estas interesaj por nia kolekto, ĉar lige kun normale vojaĝinta poŝtaĵo la tuto 
estas filatele uzebla, 

Estus interese scii, ĉu ekzistas nederlanda stampokatalogo, sendube nun tiu 
stampo maknas en ĝi. Valoras mencii, ke nia SU 1 ankaŭ mankis en SU-stam- 
po-katalogo, eldonita en la 60-aj jaroj. La filatelistoj-specialistoj en Sovetunio 
nur post eldono de la katalogo retrovis tiun stampon de Leningrado (kiun 
cetere mi ankaŭ jam vidis en nigra!). 

Karaj klubaj geamikoj, certe en sekvonta stampokatalogo ni devas renversi la 
ĝisnunan ordon en la vicoj de la nederlandaj esperantaj stampoj kaj nia Haga de 
1920 okupos la pozicion numero 1. 

Oficiala ”E-Luzernafo V9 - faldfolio 

Nia novmembro Lech Kosieniak jam bone atentis pri esperantofilatelaj "Luzer- 
naĵoj 1 ' kaj raportis pri tiu faldfolia poŝta safuto. Nun nia amiko Amouroux 
kfarigis la aferon kaj ankaŭ sendis fotokopion pri la koncerna objekto. Li 
raportas: 

"La 29an de julio, malferma tago de la kongreso, la kunvenintaj membroj de la 
U.E.A.-kormitato ricevis donace originalan filatelan saluton de la Svisa PoŜto. 
Temas pri kartona faldkarto, 15x10 cm, sur kies unua paĝo estas presita lasvisa 
poŝta blazono kaj gluita la pm je 40c eldonita en 1978 okaze de la 800-a 
datreveno de la urbo Lucerno. La pm estas stampita per la memoriga kongresa 
poŝtstampo. 

Sur la dua paĝo estas presita ta jena teksto: 
M ESPERANTO/UNIVERSALA/KONGRESO LUZERN 1979/ 

29. Julio 1979/ Ni deziras al vi agrablan tagon/via PTT/ M 

Sur la tria paĝo estas gluita la kongresa pm ( ankaŭ stampita per la kongresa 
poŝtstampo. 

Post eldono kaj uzo de pm, UTK kaj du poŝtstampoj, tiu dokumento montras 
(signifoplena estas la teksto de la 2-a paĝo) la intereson de la svisa poŝto por la 
64-a UK kaj Esperanto. 

La eldonkvanto estis verŝajne limigita je kelkdekoj da ekzempleroj. 

Jean Amouroux 

Atentigi mi volus niajn geamikojn pri simila eldonaĵo de la pola poŝto en la jaro 
1959 por la 2 polaj E-pm. Mi siatempe aĉetis tiujn faldfofiojn en ”RUCH M -ven- 
dejo. Tiujn faldfoliojn multaj esperantistoj posedas, sed la nunan svisan certe 
ne. 



ANONCO 

Ni kompilas "Tutmonda Esperantista Adresaro". Se vi aprobas por vi senkostan aperigon 
de via adreso bv. fari ia jenon: 1e sendu pk al "Info-Servo, Bismarckstr. 28, D-3550 
Marburg kaj 2e informu aliajn Esperantistojn pri tiu ebieco. 

Mur unu HU 5! 

Lastatempe cirkulis nova listo pri hungaraj E-stampoj en la rondo de la E-filate- 
listoj, laŭ kiu HU 5 ekzistu en du varioj: kun hungara kaj kun esperanta tekstoj, 

Niaj esploroj rezultis, ke nur unu poŝta stampo ekzistas, nome la hungarlingva 
stampo ”MAGYAR VASUTAS ES2PERANTO KONFERENCIA”. La alia, espe- 
rantlingva, stampo de Hodmezovasarhely el la jaro 1947 estas suvenira de la 
OK. La organizintoj siatempe publikigis en 'Tranca Epserantisto”, N-ro 94, 
aprilo 1948 informojn pri la poŝta stampo. 

Nia klubano Biesiada posedas karton, kie la hungarlingva nuligas la markon, 
dum la esperantlingva pozas apude. La dato en tiu esperantlingva diras: 23-25 
de marto 1947, dum !a hungarlingva precize diras: 1947, marc 23. 

Geamikoj! Spertaj filatelistoj konas la praktikon de stampado dum E-kongresoj 
kaj konferencoj. Tial kompreneble povas okazi, ke oni trovas ankaŭ LKK-stam- 
pojn sur pm, sed, ili tial ne estas "poŝtaj” stampoj. Laste mi ekzemple ricevis 
kelkajn Prilep-stampojn: ankaŭ inter ili estis du stampoj de LKK sur pm. Sed tial 
ne fariĝis poŝtaj. Karaj geamikoj: ni ĉiuj helpu teni pura la vicon de niaj poŝtaj 
E-stampoj. Malseriozaĵoj malaltigas la reputacion de la E-filatelio en la filatela 
mondo. 


Lm polm n-ro 39: ĉu apudstampo? 

Nia franca amiko Amiko Amouroux posedas tri el ili kiel ”apudstampoj” = apud 
la pm kaj sur pm normala nuliga stampo. La datoj de nuligaj stampoj estas tiuj 
de nia n-ro 39. Demando do nur estas, ĉu nia n-ro 39 estas memoriga nuliga aŭ 
apudstampo. Kion pri tio diras pola stampo-katalogo? 

Pri la bulgaraj E-sfampoj 

Unu eJ niaj klubaj geamikoj sendis fotokopion pri "filatelajoj” el la 30a bulgara 
E-kongreso, okazinta 1947 en Plovdiv. Estis karto memoriga, afrankita kun la 
poŝta E-marko kaj stampita. La stampo tekstas ,J 30a jubilea E-kongreso - 
Plovdiv - 5-6.7.1947” kaj havas helnigran koloron. Nia amiko demandis, ĉu 
estas poŝta tiu stampo. 

Spertaj kaj longjaraj E-filatelistoj scias, ke tiu stampo ne estas poŝta f sed farita 
de LKK. Tiaj ''filatelaĵoj” ekzistas de preskaŭ ĉiu bulgara E-kongreso. Estas vere 
komplike, trovi en tiu ‘'kaoso” la vere poŝtajn stampojn. Tial ni rekomendas al 
ĉiuj, bone atenti nian stampokatalogon de 1978 kaj nur akcepti poŝtaj tiujn 
stampojn, menciitajn en ĝi. 

Estus tasko de la bulgaraj filatelistoj, zorgi pri pura aspekto de listo de la 
bulgaraj E-filateiaĵoj, bedaŭrinde tio ĝisdate ne okazis. Tiel ekzemple ĝisdate 
estas duba la poŝteco de BU 1, kiun laŭdire oni uzis en Sofio kaj en Plovdiv. 
("Bulgaria"-16.6.1947-30abulgara E-kongreso). Mi persone posedas multajn 
tiajn LKK-stampojn el Bulgario sur pm (ekz. Tarnovo 1978, Varna 1958, Pleven, 
Smoljan ktp). Aliflanke mi havas stampon de Burgas blazonforman el 1962, pri 
kiu mi scias, ke la poŝtistino en ta kongresejo ĝin aplikis, ĉar persone mi ĉeestis 
tiun kongreson. Tiu bfazonforma estas preskaŭ ĉiam trovebla apud la ,J norma- 
la” poŝta apudstampo. 

Multaj el ni partoprenis la 48an UK en Sofio 1962. Ankaŭ mi. Kaj ankaŭ en tiu 
kongreso estis blazonformaj stampoj, ofte troveblaj sur niaj pk kaj kov. Sed mi 
persone ne memoras, ĉu tiuj stampoj estis en poŝta giĉeto. 




52a Esperanto 


Kongreso de SAT 


Swanwlck 


13-20 Julio 1979 

Geamikoj, partoprenu en nia stampo-enketo! 

En nia infornnilo n-ro 45 estis artikolo "Rareco de E-stampoj ,f . Kiu ĝin atente 
tralegis konstatis en ĝi alvokon pri enketo de niaj E-stampoj. Celo estas, fiksi la 
gradon de rareco de niaj stampoj, kaj, eble, fiksi katalogan valoron al la unuopaj 
pozicioj. Tiun celon ni nur povus realigi, se ĉiuj niaj klubaj geamikoj plenigas la 
en n-ro 45 kunsenditan folion. Bonvolu noti, kiom da stampoj vi posedas de la 
unuopaj pozicioj. Do ekzemple AU 1: 5, AU 2: 3 ekz., ktp. kaj sendu la folion al 
nia redaktoro, kiu ja ankaŭ kompilas niajn stampo-katalogojn. 

Jam nun vico da niaj geamikoj sendis la enketilon kaj ni kore dankas pro tio al 
geamikoj, Biesiada, Wluka, Berkhout, Fisher, Amouroux, Maekaŭa, Vincent, 
Horak, Delcourt (nemembro!). 

Jam nun eblas konkludi el la deko da enketiloj la gradon de rareco de kelkaj 
stampoj: 

”Monda raraĵo” (RRRRR) ŝajnas esti (ĝis 10 konataj ekzempleroj): 

BRA 2, 4, 5, 13 
BRI 1,6 
FRA 1,4, 5,9 
HIS 1, 2 

Kaj la granda plimulto el niaj E-stampoj havas la gradon de Internacia Raraĵo 
(11-30 ekz.) ĝis Malgranda Raraĵo (- mil ekz.). Por ne miskompreni nin: por ni 
Esperantistoj ĉiu E-stampo estas volora materialo, dokumentoj pri la historio de 
nia Esperanto-movado. 


Prf la Esperanto-glumarkoj 

Glumarkojn kaj sigelmarkojn ni uzas por propagandi ion sur kovertoj aŭ por 
fermi kovertojn. La kolektado de glumarkoj estas agrabla hobio por kelkaj 
gesamideanoj inter ni, ĉar inter la glumarkoj ekzistas ofte veraj perloj de la 
malgranda grafiko. Ofte la glumarkoj aperas en diversaj koloroj kaj sur divers- 
koloraj paperoj kun dentumita aŭ tranĉita rando. 

La kolektantoj en pli fruaj jaroj kutimis glui la markojn en albumojn aŭ sur 
kartonojn. Hodiaŭ oni uzas celofanajn poŝetojn por aranĝi la glumarkojn sur 
ekspoziciaj folioj. 

Ekzistas du ĉefaj kategorioj de glumarkoj: a) glumarkoj kun dato 

b) glumarkoj sen dato 

La datumitaj, ''por-okazaj", glumarkoj estas pli ŝatataj inter !a kolektantoj. 

luj ordigas la glumarkojn laŭ la eldonjaro, aliaj vicigas ilin sur ekspoziciaj folioj 
laŭ specialaj grupoj: internaciaj kongresoj de SAT, UEA, IKUE, TEJO, naciaj 
kongresoj, foiroj, fakaj kunvenoj, jubileoj ktp. 

La unua datumita aperis en la jaro 1906 okaze de la 2a UK de Esperanto en Genf 
(4 glumarkoj en 4 diversaj koloroj). Hodiaŭ ni povas nombri jam ĉirkaŭ 1 000 
diversajn datumitajn glumarkojn en ofte tre multaj variaĵoj. 

La sendatajn markojn oni kutimas devidi jene: propagandaj glumarkoj de fir- 
maoj, gazetoj, urboj, komercaĵoj, societoj, personoj, helpmonoj kaj ceteraj 
simplaj glumarkoj, kiujn oni kutimas aranĝi laŭ la formato (kvinpintaj, rondaj, 
elipsoformaj, triangulaj ĝis sesangulaj, brik- kaj fantaziformaj). La nombro de 
glumarkoj sendataj estis pli ol 2 500 en la jaro 1961. 

Kompreneble !a apero de glumarkoj esperantaj provokis al katalogado. M Bazan 
ŝtonon” por esperanta glumarka katalogo metis la meritplena samideano dok- 
toro Mobusz en Lŭbeck, Germanio, kiu aperigis jam en la jaro 1912 la unuan 
katalogon de datumitaj glumarkoj sur la paĝoj de ”Germana Esperantisto”. 

En la jaro 1934 aperis la ”Poŝkatalogo de laesperantaj por-okazaj glumarkoj” 
de la fama kolektanto d-ro Takaes en Nagymaros, Hungario. Eldonis ĝin la 
”Tutmonda Asocio Kolektanta”. Rapide tiu katalogo estis disvendita. Jam 1936 
sekvis nova glumarko-katalogo de sinjoro Georges Saget en Efbeuf, Francio, 
kiu grandajn meritojn havas ankaŭ en la Esperanto-Filatelio. Samideano Saget 
membris en la franca erinofilia asocio kaj en ĝi estris la fakon de niaj esperantaj 
glumarkoj. Krome li estis gvidanto de la loka filatela klubo kaj origanizis plurajn 
Esperanto-filatelajn kaj Esperanto-erinofiliajn ekspoziciojn. En la franclingva 
erinofilia gazeto ”Arc en ciel” (ĉielarko) el lia plumo aperis artikoletoj kaj 
informoj pri la esperantaj glumarkoj. Sian lastan glumark-katalogon li eldonis 
1955. 

”Nova katalogo pri la por-okazaj esperanto-markoj (glumarkoj kaj poŝtmarkoj)” 
aperis en la jaro 1962 el ia plumo de sinjoro Jensen en Danlando. Kun postaj 
aldonoj li notis entute 779 poziciojn ĝis al la jaro 1972. Sinjoro Jensen estis 
elstara kolektanto, kunfondinto de AREK kaj unua redaktoro de nia informilo 
FENIKSO ĝis 1972, kiam li devis forlasi nian mondon. 

Hodiaŭ ni ELF-AREK-anoj daŭrigas la registradon de novaj glumarkoj sendante 
al nia glumarka komisiito Tremon informojn pri novaĵoj. Li tiujn informojn 
listigas kaj jam preparis provizoran suplementon por la Jensen-Katalogo. Li 
petis, ke ĉiuj erinofilistoj en nia klubo helpu lin en la finredaktado de tiu 
suplemento. 

Ni rekomendas al nia amiko Tremon, ke li nepre preparu novan katalogon pri 
glumarkoj, aktualigitan kaj ”purigitan” por la jaro 1987, jam nun li havas la 
subtenon de multaj niaj klubaj geamikoj portiu tasko. 

Skisemajno en Suda Tirolio 

26 januaro - 2 februaro 1980 okazos en Val Gardena (VVolkenstein) la nun jam 
21 a Internacia Fervojista E-Skisemajno. La partoprenontoj loĝos en la alpa 
domo de Bologna-fervojistoj. Organizas la skisemajnon nia kluba amiko Ger- 
mano Gimelli de IFEA. La restado kun plena pensiono kostas 85 mil liroj. 

Ni deziras al la organizantoj kaj partoprenantoj belajn kaj senĝenajn tagojn, sed 
ankaŭ kompreneble ”kolo-kaj-gambo-rompon”! Por ni ni esperas akiri el la 
IFES filatelan suveniron. 

Bonvenon al novmembroj! 

- Manuel Domingos Terramoto, Rua do Comercio, 38, 8700 Olhŝo, Portugal. 

Li kolektas uzitajn poŝtmarkojn pri temoj fiŝkaptado kaj Esperanto. Li estas komen- 
canta filatelisto. 

- S-ro Chikayuki Matsumoto, 301 Sakurazavva, Yorii-machi, Saitama, 369-12 Japan. 

Li havas intereson pri Esperanto-filatelio, sed ne jam materialon. 

- S-ro M. Motalek, CS-798 45 Suchdol, u. Prostŝjova. 

Li kolektas E-fi!atela]ojn. 


ANONCO 

Ampelsan esperanto-filatelan kolekton deziras aĉeti nia kluba amiko Zdenek Stifter. 
Kontaktu lin kaj informu pri konsisto (katalogaj pozicioj) kaj prezo. 

1-a suplemento por la stampokatalogo 1978 


BE 

15-1 

Bruxelles-Br. 

1975 

4.7 

Bruselo-Nordkapo 

37 


15-2 

Brussel-Brux. 

1975 

4.7 

Bruselo-Nordkapo 

37 


16 

Liege 

1978 

1.12-15.1.77 

E-Langue Internationale 

42x20 


17 

Verviers 

1976 

15.12-15.1.77 

Sama teksto 

ms 35x22 


18 

Borgerhout 

1978 

7.4 

Esperanto pm-ekspo) 

38 

BRA 

28 

Marilia SP 

1978 

17-22.7 

1-a Latinamerika E-kgr 

31 


29 

Sorocaba 

1978 

15-18.12 

Filatela E-Ekspozicio 

31 

BRI 

13 

Swanwick 

1979 

13-20.7 

SAT-kgr 52a 

5-Ĝga 

BUL 

8 

Sofia 1000 

1978 

13.7 

63a UK (UTK-stampo) 

35 


9 

V. Tarnovo 

1978 

22-29.7 

TEJO-kgr 34a ovala 36x30 


10 

Varna C 

1978 

29.7-5.8 

UK 63-a 

vi ni 35 

FRA 

42-1 

Montpellier 

1976 

feb-aprilo 

Nacia E-kgr 

ms 45x24 


42-2 

Montpellier 

1976 

samtempe 

Sama kun PP en ds 

ms 45x24 


43 

Grenoble 

1977 

feb-majo 

Nacia E-kgr 69a 

ms 45x24 


44-1 

Cl. Ferrand 

1978 

13.3-15.5 

Kanzona E-Konkurso 

ms 49x24 


44-2 

Cl. Ferrand 

1978 

samtempe 

Sama kun PP en ds 

ms 49x24 

GDR 

3 

Leipzig 1 

1979 

9-14.3 

Int. Foira E-Renk. 

40 


4 

Fin$terwalde 1 

1979 

4-10.7 

Medicinistra E-renk. 

vi ni 40 

HIS 

21 

Gijon 

1979 

18-20.7 

Nacia E-kgr 39a 

30 

HUN 

63 

Budapest 

1978 

14-16.7 

Nacia E-kgr 27a 

33x33 


64 

Abaliget 

1978 

17.7 

IREN 11 a 

6-Ĝga 


65 

Budapest 

1978 

28.12-2.7.79 

VEF 8a 

33 


66 

Szeged 

1979 

20.5 

Pacrenkonto 11a 

34 


67 

Miskolc 

1979 

30.6 

Fervojista E-renk. 

5-Ĝga 


68 

Gyula 

1979 

8.7 

SEU 1979 

27x34 


69 

H.-hely 

1979 

9.7 

IMEK 2a (medic.) 

as 24 


70 

Abaliget 

1979 

16.7 

IREN 12a 

35 

ITA 

27 

Montagnana 

1978 

13.5 

Centenario Esperanto 

40 


28 

Roma 

1978 

15.5 

IFEF-kgr 30a 

35 


29 

Gorizia 

1978 

20.8-4.9 

ILEI-Konf. 

39 


30 

Cesena 

1978 

4.9 

Nacia E-kgr 49a 

40 


31 

Lido Jesolo 

1979 

27.8 

Nacia E-kgr 50a 

40 

JAP 

22 

Kobe 

1979 

11-12.8 

Nacia E-kgr 66a 

32 

JUG 

24 

Prilep 

1976 

29.7 

Nacia E-kgr 20a 

ve 32 


25 

Ohrid 

1977 

23.4 

E-societo Skopje 

ve ni 32 

LUK 

2 

Luxembourg 1 

1978 

1979 

4-9.9 

7-14.8 

E-Langue Internationale ms 40x20 
Sama okaze 38a IKUE-kgr ms 40x20 

MAL 

1 

Valletta 

1978 

18-20.5 

E-ekspozicio 

ms 49x27 

POR 

1 

Coimbra 

1978 

17.6 

Nacia E-renk. 6a 

24x24 

SVE 

23 

Kungalv 

1979 

2.6 

Sveda jarkongreso 

30 

SVI 

9 

Luzern 2 

1979 

1-28.2 

64a UK 

ms 33x19 


10 

Luzern 

1979 

28.7-4.8 

64a UK 

32 


FRA 44-1 ekzistas ankaŭ en erara kunmeto: o = (13.3.78 - 19a). 

ELF-AREK-KLUBO 


Prezidanto: 

Ivar Paulsson, S-171 33 Solna, Algatan 3 

Kaslsto: 

Same. Sendu jarkotizon de 15 IRK aŭ 25 sved. kronoj. 
Poŝtkonto 51 57 85-4, I. Paulsson, Solna 

Stampobanko: 

Werner Heimlich, D-304 Soltau, Frobelstr. 4 (vicprezidanto) 

Redaktoro: 

Rudolf Burmeister, DDR 9047, Karl-Marx-Stadt, W.-Firl-Str. 30 


Al vi ĉiuj, karaj kaj estimataj klubaj geamikoj, ni deziras ĝojan kaj 
agrablan Feston de 1’Kristnasko en la rondo de viaj familianoj aŭ gea- 
mikoj. 

Por la jaro 1980 ni deziras por vi vivon en paco, en sano kaj en homa 
feliĉo. 


Ivar Paulsson Rudolf Burmeister 


*************************************************************************** 


Progamo de nia ELF-AREK Kunveno en Leipzig en ia kadro de la Int. Esperan- 
tista Foira Renkontiĝo 

7.3. = Interkona Vespero kaj malfermo 

8.3. = Kunveno kaj ekspozicio 

Festvespero 

9.3. = Zoologia ĝardeno 

Kotizo inkluzivas gastronomian prizorgon de 7.3 vespere ĝis 9.3 tagmeze kaj la 
tranokton. 

Ebla pli longa restado dum la daŭro de la foiro. (Printempa Foiro de Leipzig.) 

Interesuloj tuj aliĝu Ĉe la redaktoro, sed ili poste ankaŭ venu, ĉar kotizoj ne 
repageblaj pro hotelaj kaj restoraciaj kontraktoj. 



